Д1.4. Қазақстандағы әскери журналистика.

Отанымыздың әскери журналистикасының сала ретінде қалыптасып, өзіндік сүрлеуін тапқан жылдары осы тұста сөз етілмек.

Тәуелсіз Қазақстанның әскери журналистика тарихы 1992 жылдан бастау алады. Сол уақытта егемендігін алған біздің елдің алдында өз Қарулы күштерін құру тапсырмасы тұрды. 1992 жылдың 7-ші мамырында «Қазақстан Республикасының Қарулы Күштерін құру туралы Заңы» қабылданды. Сол сәттен бастап, біздің әскердің тарихы түзіле бастады. Әскер құрылғаннан кейін, оның баспасөзі де заңды түрде қызмет етуін бастады. Мақсатты, тұтас  әлеуметтік институт ретінде Қарулы Күштердің өзге салалардағыдай өзінің коммуникативті жүйесін қалыптастыруы қажет болды. Әрине ол жүйе БАҚ жүйесі болып табылады.

Әскери БАҚ жүйесі деген ұғымның аясына біз осы саланың барлық бөлігін қамтитын, өзі өмір сүріп жатқан қоғам мен уақыттың талаптарына жауап беретін, қоғамның белгілі бір бөлігіне ықпалы бар газет-журналдарды, жалпы ақпараттық-коммуникативтік қамтамасыз етуді сыйдырамыз. Жүйе деп отырғанымыз тек әскери БАҚ-тың саны ғана емес, өз алдарына қойылған мақсатқа жетуге тырысатын осы саланың барлық БАҚ кешенінің жиынтығы.

Әскер саласы қатаң тәртіп пен ұйымдасқан қимылдың озық үлгісі болып табылады. Өз даму бағытын айқындаған елдің әскері әрдайым кез-келген оқыс оқиғаға дайын болады. Жоғарғы дәрежедегі дайындық, тек жедел және ұзақ мерзімді стратегиялық мақсаттарды орындауды ғана емес, сонымен қатар жеке құрамның ақпараттану деңгейінің мықтылығымен де өлшенеді. БАҚ саласын зерттеушілердің айтуы бойынша БАҚ-тың еркіндік пен жылдамдық деңгейі қақтығыс немесе төтенше жағдайларда шын бағасын дәлелдейді. Осыған орай әлемде қазіргі кезде орын алып жатқан әскери қақтығыстар әскери журналистикаға қатысты көптеген мәселелердің шешілуін талап етуде. Мәселе тек ақпараттың жағымды немесе жағымсыз пішінде берілуінде ғана емес, мәселе демократиялық қоғамда ақпараттың бұқпасыз халыққа жеткізілуінде.

Қазақстан баспасөзінің даму тарихында салалық журналистиканың орны бөлек. Елімізде салалық баспасөздің өркендеуі соншалықты кең танылған үрдіс болмаса да, белгілі бір салалардың газет-журналдары тұрақты түрде шығып тұрды. Бұл басылымдар өздерін жарыққа шығарып отырған саланың қалыптасуы мен дамуына байланысты мәліметтер мен деректерді жинақтады. Еліміздегі іргелі салалардың даму барысындағы үлкен жетістіктер мен сабақ аларлық қателіктер де сол сала баспасөзінің бетінде көрініс тапты.

         Журналистиканың осы саласын зерттеп жүрген Қазақстандық ғалымдардың бірі А. В. Рожков әскери басылымдардың, жалпы әскери БАҚ-тың тарихын былайша түзеді:

1)    Қазан төңкерісіне дейінгі кезең (1702-1917ж.ж.)

2)    Кеңестік кезең (1917-1992ж.ж.)

a)     1917-1923ж.ж.- Азаматы соғысы мен революциялық кезең, аралас басылымдардың қалыптасқан кезеңі (большевиктік басылымдар, әскери басылымдар);

b)    1923-1938ж.ж.- Бейбіт заманда дамыған Флот әскері басылымдарының, таза әскери басылымдардың қалыптасуы кезеңі;

c)     1938-1941ж.ж.-Халкин-Гол мен Финляндияда орын алған әскери қақтығыстарға байланысты дивизиялық көп тиражды басылымдардың пайда болуы;

d)    1941-1945ж.ж.- Ұлы Отан соғысы жылдарындағы кезең;

e)     1945-1992ж.ж.- КСРО аумағында социализмнің қалыптасу кезеңіндегі әскери БАҚ;

3)    Тәуелсіз Қазақстандағы әскери БАҚ-тың қалыптасуы (1992-1996ж.ж.)

4)    1997 жылдан бастап қазіргі кезге дейін қалыптасқан БАҚ-тың дамып, кемелденуге талпыныс кезеңі.

Қазақстанның әскері тәуелсіздік алғанға дейінгі сан мыңдаған ғасырлық тарихы бар әскер. Талай зұлмат жылдарды басынан кешірген біздің ержүрек халқымыздың тарихында Тұмар ханша мен Шырақ бастаған, Қаракерей Қабанбай, Қанжығалы Бөгенбай сынды батырларымыз бен бертін келе Исатай мен Махамбеттер, одан кейін Бауыржан мен Қошқарбаев сияқты ержүректеріміз болған. Ел тәуелсіздігі үшін жанын қиған Қайрат пен Ләззәт, ең соңында кеше ғана қақтығыс кезінде қаза тапқан  Байтасовтың ерлігін айтып кетпеу мүмкін емес. Яғни, ержүректік пен қажымастық қанында

ПС.14. Женевалық құқық туралы ақпарат қарастыру.